Nameri National Park খন তেজপুৰ চহৰৰপৰা প্রায় ৩৫ কিলোমিটাৰ নিলগত শোণিতপুৰ জিলাৰ উত্তৰ দিশৰ বালিপাৰাৰ সমীপত অসমৰ তৃতীয়খন ৰাষ্ট্ৰীয় উদ্যান নামেৰীত অৱস্থিত । ৰাষ্ট্ৰীয় উদ্যানখনে পূব হিমালয়ৰ প্ৰদেশত প্রায় ২১২ বর্গ কিলোমিটাৰ অৰণ্য অঞ্চল জুৰি বিস্তৃত হৈ আছে ।
নামেৰীক অভয়াৰণ্য Nameri National Park হিচাপে ঘোষণা কৰে । অভয়াৰণ্য ঘোষণা হোৱাৰ পাছৰে পৰা বন্যপ্রাণীৰ উপযুক্ত সংৰক্ষণ আৰু বিভিন্ন বিলুপ্ত হ'বলৈ উপক্রম হােৱা বন্যপ্রাণীৰ সন্ধান নামেৰীত পোৱা যায় । বিশেষকৈ পৃথিৱীৰ বিৰল প্ৰজাতিৰ হিচাপে পৰিচিত দেওঁহাহৰ সন্ধান অভয়াৰণ্যখনত লাভ কৰাৰ পাছতেই ১৯৯৭ চনৰ ২৭ ফেব্ৰুৱাৰীত নামেৰীক প্ৰাৰম্ভিক ৰাষ্ট্ৰীয় উদ্যান হিচাপে ঘোষণা কৰা হয় ।
১৩৭ বর্গকিলোমিটাৰ আছিল যদিও ৰাষ্ট্ৰীয় উদ্যান Nameri National Park হিচাপে ঘোষণা কৰাৰ পাছত নদুৱাৰ সংৰক্ষিত বনাঞ্চলৰ ৭৫ বর্গকিলোমিটাৰ মাটি নামেৰীৰ লগত সংলগ্ন কৰাত ৰাষ্ট্ৰীয় অভায়াৰণ্যৰ মাটিকালি ২১২ বর্গকিলোমিটাৰ হয়গৈ ।
ব্রিটিছ চৰকাৰৰ দিনতে সংৰক্ষিত বনাঞ্চল হিচাপে ঘোষণা কৰাৰ পাছত নামেৰীক ১৯৮৫ চনৰ ১৮ ছেপ্টেম্বৰত অভয়াৰণ্যৰ পর্যায়লৈ উন্নীত কৰা হয় । ১৯৯৮ চনৰ ১৫ নৱেম্বৰ তাৰিখে অভায়াৰণ্যখনে আনুষ্ঠানিকভাৱে অসমৰ তৃতীয়খন ৰাষ্ট্ৰীয় উদ্যান হিচাপে স্বীকৃতি পায় । ২০০০ চনৰ ১ মার্চত নামেৰীয়ে ব্যাঘ্র প্রকল্পৰ মর্যাদা লাভ কৰে আৰু এই প্রকল্পত ৩৪৪ বর্গ কিলোমিটাৰ সামৰি লোৱা হয় ।
Nameri National Park ৰ উত্তৰ দিশত বিস্তৃত হৈ আছে অসম অৰুণাচলৰ সীমান্তৱর্তী ভালুকপুং , দক্ষিণে জীয়াভৰলী নদী , পশ্চিম দিশতো জীয়াভৰলী আৰু পূর্ব দিশত বৰদিকৰাই নৈ ।
উদ্যানখনৰ অৰণ্যৰাজিক ক্রান্তীয় চিৰ সেউজীয়া অৰণ্য , অর্ধ - চিৰসেউজীয়া অৰণ্য , সেমেকা পর্ণপাতী অৰণ্য আৰু নদী কাষৰীয়া তৃণভূমি অঞ্চল -  এই চাৰিটা ভাগত ভগাব পাৰি । তিতাচঁপা ,
নাহৰ , বনচোম , আজাৰ , শিলিখা , শিমলু , ওদাল , ডিমৰু , কৰৈ , ভেলেউ , শাল , চতিয়না , খকন্দ , গমাৰি , সোণাৰু আদি ৰাষ্ট্ৰীয় উদ্যানখনৰ উদ্ভিদসমূহৰ ভিতৰত উল্লেখযোগ্য । এই গছবোৰত বিভিন্ন প্রজাতিৰ অকির্ড পোৱা যায় । ইয়াৰ উপৰি অভায়াৰণ্যখনত বাঘটকা , ফুটকলা , দীঘলতি , মাখিয়তী , হাতীখুতৰা , বান্দৰ কেঁকোৱা , বাঘ আঁচোৰা , জেটুলিপকা আদি সৰু সৰু গছ পোৱা যায় । তৃণভূমি অঞ্চলত উলু , ইকৰা , খাগৰি , তৰা , বিৰিণা , বৰতা , কঁহুৱা আদি বিভিন্ন প্রজাতিৰ ঘাঁহৰ লগতে তৰাগছ , বাঁহ আদি আছে । নামেৰীৰ বিস্তীর্ণ এলেকা বেতনিৰে ভৰপূৰ ।
প্রাকৃতিক সৌন্দর্য আৰু জৈৱ - বৈচিত্র্যৰে পৰিপূৰ্ণ অভায়াৰণ্যৰ বন্যপ্রাণীসমূহৰ ভিতৰত হাতী , নাহৰফুটুকী বাঘ , লতামাকৰি , গোধাফুটুকী , শৰপহু , দল হৰিণ , ফুটুকী হৰিণ , খাগৰি কটা শহা , বনৰৌ , উদ , মাটি ভালুক , হিমালয়ৰ ক'লা ভালুক , মলুৱা বান্দৰ , বনৰীয়া গাহৰি , খুটীয়া পহু , মেঠোন , জহামাল আদি পোৱা যায় । ১৯৯৭ চনৰ লোকপিয়ল মতে , উদ্যানখনত ২২৫ টা হাতী আৰু ২৯ টা সেঁকীয়াপতীয়া বাঘ আছিল বুলি জনা যায় ।
জীয়াভৰলী নৈত প্ৰচুৰ পৰিমাণে চাৰিটা প্ৰজাতিৰ পিঠিয়া মাছ পোৱা যায় । পিঠিয়া মাছৰ বাদেও শাল , গৰুৱা আদি মাছে প্রচুৰ পৰিমাণে পোৱা যায় । উদ্যানৰ ভিতৰৰ জলাহবোৰত দুষ্প্রাপ্য কাছ পোৱা যায় । তদুপৰি প্রকৃতিবিদসকলৰ মতে , উদ্যানত ১০০ তকৈয়ো অধিক জাতৰ পখিলা আছে ।
Nameri National Park ৰ বর্তমান বিলুপ্ত হ'বলৈ ধৰা দেওহাঁহৰ বসতিৰ বাবে প্রসিদ্ধ । নামেৰীত থকা দেওহাঁহৰ সংখ্যা ৭০ টা মান হ'ব । উত্তৰ - পূৰ্বাঞ্চলৰ ভিতৰত সৰ্বাধিক দেওহাঁহ নামেৰী ৰাষ্ট্ৰীয় উদ্যানত পোৱা যায় । অভায়াৰণ্য খনৰ আন এবিধ আকৰ্ষণৰ কেন্দ্রবিন্দু হল - তাত থকা চাৰিটা প্ৰজাতিৰ ধনেশপক্ষী । উদ্যানখন ৩১০ বিধ প্ৰজাতিৰ পক্ষীৰ বিচৰণ ভূমি । সেইবোৰৰ ভিতৰত কেইবিধমান চৰাই হৈছে চিলনী , বালিঘোঁৰা , শগুন , হাইঠা , সখিয়তী , দিনকণা , মইনা , হেঁটুলুকা , বাঢ়ৈটোকা , ফেঁচা , ভাটৌ , কেতেকী , মাছৰোকা , কুকুহা , পানীকাউৰী , দৈকলা , কণামুচৰি , ডৰিক , পাকৈটোৰা , শামুকভঙা , হাড়গিলা , বৰশৰালি , মণিয়ৰি আদি ।
হাতীত উঠি বন্যজন্তু দৰ্শনৰ উপৰি জীয়াভৰলী নৈত বৰশী বোৱা আৰু ৰাটিং ( নৌ - চালনা ) কৰাৰ সুবিধাৰে পর্যটকপ্রেমীসকলৰ বাবে অতি মনোমোহা ঠাই ! বৃটিছৰ শাসনকালৰেপৰা প্ৰচলিত জীয়াভৰলী নৈত বৰশী বোৱাৰ প্ৰথা আজিও জনপ্রিয় আৰু ইয়াত পিঠিয়া মাছ চাবলৈ বহুতো পর্যটকৰ সমাগম ঘটে । নামেৰী ৰাষ্ট্ৰীয় উদ্যানত থকা ইক'কেম্প ।
বছৰটোৰ অক্টোবৰ মাহৰপৰা এপ্রিল মাহলৈকে উদ্যান খনৰ ভ্ৰমণৰ উপযুক্ত সময় ।
নামেৰীত বনবিভাগৰ ডাকবাংলা নাই যদিও বিভাগটোৱে Ethno Tourism Project- ৰ জৰিয়তে পার্শ্বৱর্তী বনগাঁৱত আলহী শুশ্রুষাৰ ব্যৱস্থা কৰিছে । তদুপৰি আহি পর্যটকে ইক'কেম্পত বিশ্রাম তথা নৈশ - যাপন কৰিব পাৰে । আসাম ভৰলী এংগলিং এছ'চিয়েছনে পৰিচালনা কৰা এই ইক'কেম্পটোত পর্যটকৰ বাবে থকা খোৱাৰ সুব্যৱস্থা আছে । উদ্যানখনৰ গাতে লগাকৈ পোতাশালিত থকামেলাৰ সুবিধা থকা এটা কেম্প আছে । নামেৰীৰ নাতিদূৰৈত অৱস্থিত ভালুকপুঙত পর্যটন বিভাগৰ এটা পৰ্যটক । গৃহ আছে । তেজপুৰৰ পর্যটক গৃহ অথবা হোটেলত থাকিও পৰিভ্রমণ কৰিব পাৰে । মুখ্য কার্যালয় পোতাশালিলৈ গুৱাহাটীৰপৰা দূৰত্ব । ২২৫ কিলোমিটাৰ ।
